stanford-oval/wikipedia huggingface dataset:
The Fame
Listasijoitukset

The Fame on ollut Yhdysvaltain elektronisen ja dance-musiikin albumien listalla (Billboardin Dance/Electronic Albums) ykkösenä 102 peräkkäistä viikkoa, mikä on kaikkien aikojen ennätys.
| Lista (2008/2009/2010) | Korkein  sijoitus |
| --- | --- |
Australia: 3
Itävalta: 1
Belgia (Flanderi): 4
Belgia (Vallonia): 8
Kanada: 1
Tšekki: 2
Tanska: 2
Alankomaat: 12
Eurooppa: 1
Suomi: 3
Ranska: 2
Saksa: 1
Kreikka: 2
Unkari: 3
Irlanti: 1
Italia: 13
Japani (Oricon): 6
Mexico: 2
Uusi-Seelanti: 2
Norja: 4
Puola: 6
Portugali: 12
Espanja: 16
Ruotsi: 15
Sveitsi: 1
Britannia (UK Albums Chart): 1
Yhdysvallat (Billboard 200): 2
Yhdysvallat (Billboard Dance/Electronic Albums): 1
Urbicus

| Urbicus |
| --- | --- |
 Urbicusin hautakivi.
Henkilötiedot
Syntynyt: n. 200
Gladiaattori
Luokka:  Secutori
Aseet:  Gladius
Tilastot
Ottelut:  13
Urbicus (s. noin 200) oli firenzeläinen Roomassa taistellut gladiaattori, tyypiltään secutori. Hän kuoli vain 22-vuotiaana oltuaan huipulla.
Ura

Urbicus taisteli primus palus -luokassa, joka oli korkein gladiaattoriluokka. Hän oli 22-vuotiaana otellut jo 13 kertaa. Voittaneet gladiaattorit saivat joskus itse päättää, saisiko hävinnyt vastustaja jäädä henkiin vai ei. Hänen hautakivensä perusteella ”Neuvoni on: tapa aina hävinnyt vastustajasi.” Urbicus antoi erään gladiaattorin elää, ja myöhemmin tämä voitti Urbicuksen. Hänen tyttärensä mukaan Urbicus antoi useiden vastustajiensa elää.
Ennen kuolemaansa Urbicus oli ollut naimisissa seitsemän vuotta Laurician kanssa ja parilla oli kaksi tytärtä Olympia ja Fortunensis.
Tony Bray

| Anthony Bray |
| --- | --- |
 Bray esiintymässä Venom Inc. -yhtyeen kanssa New Yorkissa lokakuussa 2017.
Henkilötiedot
Syntynyt: 1960 (ikä 63–64)
Muusikko
Taiteilijanimi:  Abaddon
Laulukielet:  englanti
Aktiivisena:  1978–
Tyylilajit:  heavy metal, industrial metal
Soittimet:  rummut
Yhtyeet:  Oberon, Guillotine, Venom, Abaddon, Kaos, Venom Inc.
  [ Muokkaa Wikidatassa ] [ ohje ]  
Anthony Bray (s. 1960) on englantilainen muusikko, joka käyttää taiteilijanimeä Abaddon. Hänet tunnetaan thrash metal -yhtye Venomin perustajajäsenenä ja pitkäaikaisena rumpalina. Hän on julkaissut myös sooloalbumin ja kaksi soolo-EP:tä.
Elämäkerta > Lapsuus ja nuoruus

Taustaltaan työväenluokkainen Bray vietti lapsuutensa ja nuoruutensa Newcastlessa. Teini-ikäisenä Brayllä tovereineen oli tapana hyppiä ohi ajavien hiilijunien kyytiin. Kun Bray oli 14-vuotias, yksi hänen ystävistään jäi junan alle ja tämän jalka leikkautui irti. Bray on myöhemmin muistellut onnettomuutta koko elämänsä kauheimpana tapahtumana.
Bray piti hard rockista ja heavy metalista ja alkoi Deep Purplen, Black Sabbathin ja Pink Floydin kaltaisten yhtyeiden innoittamana soittaa rumpuja. Hän piti myös punkista, mutta Newcastle tunnettiin kuitenkin ennen kaikkea lukuisten uuden aallon brittimetalliyhtyeiden kotikaupunkina. Brayn vanhemmat eivät itse olleet kiinnostuneita musiikista mutta suhtautuivat kannustavasti poikansa harrastukseen.
Teini-ikäinen Bray sai työharjoittelupaikan tehtaasta, jossa hänen isänsä työskenteli. Siellä hän tutustui Clive Archeriin ja Eric Cookiin, jotka myös olivat työharjoittelussa. Bray ja Archer perustivat Oberon-nimisen yhtyeen, jossa Bray soitti rumpuja ja Archer lauloi. Cookin kanssa Bray perusti sittemmin managerointiyrityksen ja osti äänitysstudion.
Elämäkerta > Sooloura ja Venom Inc.

Bray perusti Abaddon-nimisen sooloyhtyeen, jonka ensimmäinen albumi I Am Legion ilmestyi vuonna 2000. Sen tyyli ei muistuttanut Venomia vaan edusti raskasta, industrial-vaikutteista metallia. Vuonna 2004 Brayn Kaos-yhtye julkaisi pienilevikkisen CD:n In Sanity, joka sisälsi kolme kappaletta. Vuoden 2010 tienoilla Bray soitti Beneath-nimisessä yhtyeessä, joka julkaisi musiikkivideon ”Fallen Away” ja soitti Englannissa muutamia konsertteja. Vuoden 2016 EP Flowers of Evil julkaistiin jälleen Abaddonin nimellä.
Venomin Prime Evil -albumin aikainen ydinkokoonpano (Bray, Dolan, Dunn) perusti vuonna 2015 uuden Venom Inc. -nimisen yhtyeen. Sen konsertit saivat hyviä arvosteluja, ja syksyyn 2018 mennessä kokoonpano oli soittanut jo lähes 200 konserttia lähinnä Euroopassa ja Pohjois-Amerikassa. Venom Inc. julkaisi vuonna 2017 studioalbumin Avé. Bray äänitti sitä varten rumpujensoittoaan, mutta Dunn päätyi niiden sijasta ohjelmoimaan rummut. Vuonna 2018 Bray erotettiin yhtyeestä riitaisissa merkeissä. Dunnin mukaan syynä oli Brayn huono soittotaito. Dolanin mukaan Bray oli muuttunut riitaisaksi ja yhteistyökyvyttömäksi. Bray puolestaan on kertonut tulleensa huijatuksi:
»Me kolme olimme koko homman pointti. He yrittivät pitkään saada levysopparia ja managereita, soittaa Bloodstock-festareilla ja kaikkea, mutta tuloksetta. Kun minä liityin mukaan, pääsimme Bloodstockin päälavalle, saimme managerin Amerikasta ja levydiilin Nuclear Blastilta. Se kaikki oli minun ansiotani. Saimme lisäksi liitettyä Venomin mukaan nimeemme, se on tärkeä asia sille faniryhmälle, joka kiinnostui bändistä alun alkaenkin.» 
(Tony ”Abaddon” Bray, 2018)
Erottamisensa jälkeen Bray perusti Abaddon-yhtyeen uudestaan. Laulajaksi ja basistiksi tuli aiemmin punkia soittanut Steve Hoggart ja kitaristiksi Blitzkrieg-yhtyeen Ken Johnson. Kokoonpanon ensimmäinen levytys oli vuonna 2022 julkaistu EP All That Remains. Syyskuussa 2022 Bray kertoi sairastavansa imusolmukesyöpää. Bray ilmoitti, että työ Abaddonin uuden albumin parissa jatkuu sairaudesta huolimatta.
Taiteilijana

Venomin ensimmäisten albumien aikaan Bray oli yhä varsin kokematon rumpali, mikä näkyi esimerkiksi ”In League with Satanin” epätyypillisissä rumpukompeissa:
»Koko juttu oli minulle ihan uusi. En ollut vielä huomannut, kuinka tärkeä virvelirumpu oli rytmin kannalta. Ostin ison rumpusetin, jossa oli roppakaupalla tomeja, ja ajattelin, että näillä mennään. Oli kaksi bassorumpua, viisi tom-tomia, kaksi isoa lattiatomia – – enkä älynnyt, että tarkoitus oli soittaa 4/4-tahtilajissa, bassorumpu ykkösellä ja virveli kakkosella. Virveli ei minua oikeastaan edes kiinnostanut, kun äänitimme Venomia ensimmäistä kertaa.» 
(Tony ”Abaddon” Bray, 2022)
AllMusicin Eduardo Rivadavian mukaan Venomin ”helvetillinen kolmikko ei niinkään ollut – – yksittäisinä muusikoina epäpäteviä (tai no, Abaddon ehkä), mutta yhteissoitto kuulosti usein kömpelöltä ja huonosti harjoitellulta”, mikä teki kokoonpanon musiikista vilpittömän ja turhasta temppuilusta riisutun oloista. Sami Ruokangas muisteli vuonna 2006 MTV:n julkaistussa levyarvostelussa, kuinka ”Abaddonin kompit heiluivat, kieppuivat ja vyöryivät pysymättä tarkasti rytmissä”. Amatöörimäinen soitto ja tuotanto olivat Ruokankaan mukaan iso osa Venomin ”alkuperäistä taikaa”.
Venomin kappaleen ”At War with Satan” (1984) päähahmoja oli Abaddon.
Diskografia > Venom

Welcome to Hell (1981)
Black Metal (1982)
At War with Satan (1984)
Possessed (1985)
Calm Before the Storm (1987)
Prime Evil (1989)
Temples of Ice (1991)
The Waste Lands (1992)
Cast in Stone (1997)
Diskografia > Sooloura

I Am Legion (2000)
Flowers of Evil (2016,  EP)
All That Remains (2022,  EP)
Bray vuonna 2015.
USN

USN voi tarkoittaa seuraavia asioita:
United States Navy, Yhdysvaltain laivasto
Universitetet i Sørøst-Norge, Kaakkois-Norjan yliopisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USN”, voi hakea sivunnimihaulla, laajalla sivunnimihaulla tai tekstihaulla.
Tuscolan piirikunta

Tuscolan piirikunta (engl. Tuscola County) on Yhdysvaltojen Michiganin osavaltiossa sijaitseva piirikunta. Sen väkiluku oli 53 323 vuonna 2020. Piirikunnan hallintokeskus on Caron kaupunki. Piirikunta on perustettu vuonna 1840.
Kuvia piirikunnasta

Tuscolan piirikunnan oikeustalo Carossa.
Defordin puisto.
Aiheesta muualla

Kuvia tai muita tiedostoja aiheesta Tuscolan piirikunta Wikimedia Commonsissa
Vahid Shamsaei

Vahid Shamsaei (pers. ‏وحید شمسايی ‎; s. 21. syyskuuta 1975 Teheran) on uransa jo päättänyt iranilainen futsalpelaaja. Shamsaei oli pelipaikaltaan hyökkääjä eli pivot. Hän pitää nimissään futsalin ennätystä tehtyään 189 maaottelussaan Iranin futsalmaajoukkueen paidassa 392 maalia. Tuo maalimäärä on koko maailman suurin maajoukkueissa. Nykyisin Shamsaei toimii kotimaansa Tasisat Daryaein valmentajana.
Shamsaei edusti vuodesta 1999 vuoteen 2014 kestäneellä urallaan kymmentä eri futsalseuraa, joista tunnetuin on italialainen SS Lazio. Iranin maajoukkuetta Shamsaei edusti vuodet 1999-2012. Hän voitti kahdeksasti futsalin Aasian-mestaruuden ja kerran Confederations Cupin. Shamsaei valittiin viidesti urallaan Aasian vuoden pelaajaksi. Vuonna 2013 alkaneella valmentajanurallaan Shamsaei on jo valittu Iranin liigan parhaaksi valmentajaksi kaudella 2013-2014. Hän osallistui pelaajaurallaan kolmiin MM-kilpailuihin.
Käännös suomeksi
Turów Zgorzelec

| PGE Turów Zgorzelec |
| --- | --- |

Liiga:  PLK
Perustettu:  1948
Historia:  KS Górnik Turoszów 1948-1961 KS Turów Zgorzelec 1961-2006 KKS Turów Zgorzelec S.A. 2006-
Areena:  PGE Turów Arena kapasiteetti 3 500
Kotipaikka:  Zgorzelec, Puola
Värit:  vihreä ja musta
Presidentti:  Waldemar Łuczak
Päävalmentaja:  Miodrag Rajković
Mestaruudet:  1× Puolan mestaruus
Kotisivu:  www.ksturow.eu
PGE Turów Zgorzelec on puolalainen koripalloseura, joka sijaitsee Zgorzelecissa Ala-Sleesian voivodikunnassa.
Historia

Seura perustettiin urheiluseurana vuonna 1948 nimellä KS Górnik Turoszów ja koripallojaosto avattiin vuonna 1964. Joukkue nousi alueelliseen sarjaan vuonna 1972 ja toiseen divisioonaan vuonna 1976. Kahden vuoden päästä joukkue pääsi I-divisioonaan mutta putosi sieltä heti samana vuonna. Joukkue putosi vielä II-divisioonastakin, kunnes se nousi vuonna 1982 takaisin.
Seura pysyi II-divisioonassa aina vuoteen 1994 saakka, kunnes se putosi Lower Silesian Leagueen. Uudestaan se onnistui nousemaan II-divisioonaan vuonna 1997 ja neljä vuotta myöhemmin I-divisioonaan. Seuralle tarjottiin villiä korttia nousemiseen vuonna 2003, mutta joukkue ei hyväksynyt sitä vaan halusi nousta pelillisesti. Se voitti I-divisioonan mestaruuden vuonna 2004, jolloin se pystyi nousemaan Polska Liga Koszykówkiin. Seuran spnsorinimi vaihdettiin KS Turów Zgorzelecisata KKS Turów Zgorzelec S.A.:han vuonna 2006. Seura pääsi ULEB Eurocupissa kahdeksan parhaan joukkoon kaudella 2007-2008.
Aiheesta muualla

Virallinen kotisivu (Arkistoitu – Internet Archive) (englanniksi) (puolaksi)
Joukkue PLK:n sivuilla (puolaksi)
Joukkue ULEB Eurocupin sivuilla (englanniksi)
Centrum Sportowe, seuran entinen areena.
Vahid Taleblou

Vahid Taleblou
Vahid Taleblou (pers. ‏وحيد طالب‌ل‎, s. 26. toukokuuta 1982, Teheran) on iranilainen jalkapallomaalivahti, joka pelaa Iranin pääsarjan Esteghlal FC:ssä.
Taleblou on noussut seurajoukkueessaan hyvien otteidensa ansiosta ykkösmaalivahdiksi, vaikka joukkueessa pelaa myös Iranin jalkapallomaajoukkueen maalivahti Mehdi Rahmati. Esteghlal voitti vuonna 2006 sarjan mestaruuden. Taleblou debytoi maajoukkuessa helmikuussa 2006 Aasian mestaruuskilpailujen karsinnoissa Taiwania vastaan. Hänet on nimitetty maajoukkueeseen myös Saksan MM-kisoihin 2006.
Tutkimus ja tuotekehitys

Tutkimus ja tuotekehitys on systemaattista toimintaa, joka tähtää tiedon lisäämiseen ja tiedon käyttämiseen uusien sovellusten löytämiseksi.  Tutkimus- ja kehittämistoimintaan sisällytetään perustutkimus, soveltava tutkimus sekä kehittämistyö.
Vaikka tutkimuksesta on puhuttu satojen vuosien ajan, sanapari tutkimus ja tuotekehitys yhdistettiin 1900-luvun loppupuolella. Euroopassa, Yhdysvalloissa ja Japanissa tutkimuksen ja tuotekehityksen yhteistyö on ollut tärkeä osa taloudellista suunnittelua sekä valtiontaloudessa että yksityisissä yrityksissä.
Unescon mukaan tutkimuksen ja tuotekehityksen osuus maailman bruttokansantuotteesta on kahden prosentin luokkaa. Vuoden 2007 aallonpohjasta, alle kaksi prosenttia, se nousi 2,23 prosenttiin vuoteen 2015 mennessä. Suurimman osuuden (3-4,3%) omasta BKT:staan vuonna 2015 käyttivät Israel, Etelä-Korea, Japani, Ruotsi, Itävalta ja Tanska.
Aiheesta muualla

Wikimedia Commonsissa on kuvia tai muita tiedostoja aiheesta .
Yritysten tutkimus- ja kehittämistoiminta
UTC+8.45

Tienvarsikyltti Eyren valtatiellä, jossa kehotetaan siirtämään kelloja 45 minuutilla.
UTC+8.45 tai Central Western Time on aikavyöhyke, joka on 8 tuntia ja 45 minuuttia UTC±0-aikavyöhykettä edellä. Se on käytössä Länsi-Australian osavaltion etelärannikolla noin 340 kilometriä pitkällä alueella ympäri vuoden.
Tuscarawasin piirikunta

Tuscarawasin piirikunta on piirikunta Ohiossa, Yhdysvalloissa, jonka hallintokeskus ja suurin kaupunki on New Philadelphia.
Maantiede

Tuscarawasin naapuripiirikuntia ovat Stark pohjoisessa, Carroll koillisessa, Harrison kaakossa, Guernsey etelässä, Coshocton lounaassa ja Holmes luoteessa.
Väestö

Piirikunnassa oli vuoden 2010 väestönlaskennassa 92 582 ihmistä. Etniset ryhmät jakautuvat valkoisiin, joita on 97,0%, mustiin (0,9%), alkuperäisamerikkalaisiin (0,4%) ja aasialaisiin (0,4%).
Kotitalouden mediaanitulo on 42 846 dollaria ja köyhyysrajan alapuolella oli 13,7% väestöstä 2007–2011 välisenä aikana.
Tuscarawas County Courthouse, Tuscarawasin piirikunta
Urmeli

| Urmeli> Urmel |
| --- | --- |

Kestoaika:  25 minuuttia
Alkuperämaa:  Saksa, Ranska
Verkko:  Saksa: Das Erste Suomi: Nelonen
Esitetty:  12. lokakuuta 1996 – 5. huhtikuuta 1997 (Saksa)
Tuotantokausia:  1
Jaksoja:  26
Tuotanto
Ohjaaja(t):  Horseman Cao
Tuotantoyhtiö(t):  Shanghai Morning Sun Animation Co., Ltd
Aiheesta muualla
IMDb 
Urmeli (saks. Urmel) on saksalais-ranskalainen vuosina 1995–1997 valmistunut 26-osainen piirrossarja. Sarja perustuu Augsburger Puppenkiste -nukketeatterin vuonna 1969 ilmestyneeseen television nukketeatterinäytelmään "Urmel aus dem Eis", joka taas perustuu saksalaisen Max Krusen kirjoittamaan samannimiseen kirjaan.
Suomessa sarja esitettiin suomenkielisellä jälkiäänityksellä televisiokanava Nelosella vuosina 1998-1999. Sarjan jälkiäänityksen teki PVP Voice.
Juoni

Urmeli (saks. Urmel) on esihistoriallinen dinosaurus, jonka luultiin kuolleen sukupuuttoon. Eräänä päivänä Tapahtuma-saarelle (alkuperäisessä versiossa Titiwu) ilmaantuu jäävuori, jonka sisällä on dinosauruksen muna. Saaren asukkaat hautovat munaa, jotta se kuoriutuisi. Munan kuoriuduttua sen sisältä löytyy Urmeli-dinosaurus. Saaren asukkaat kiintyvät Urmeliin, kun taas Wingelbergin kaupungista kotoisin olevat museonjohtaja Swindelman (alkuperäisessä versiossa Zwengelmann) ja eläintarhan johtaja Slimeyer (alkuperäisessä versiossa Solmeyer) haluavat vangita Urmelin. Urmeli kokee useita erilaisia seikkailuja. Ystäviensä avulla Urmeli pystyy usein huijaamaan vihollisiaan, ja suojelemaan Tapahtuma-saarta suuremmilta ongelmilta.
Urbino

| Urbino |
| --- | --- |
 Palazzo Ducale di Urbino
 vaakuna
 Urbino
 Koordinaatit: 43°43′N, 12°38′E 
Valtio:  Italia
Alue:  Marche
Maakunta:  Pesaro e Urbino
 
 www.comune.urbino.ps.it 
Infobox OKVirheellinen NIMI-arvo: 
Urbino on kaupunki Pesaro e Urbinon maakunnassa, Marchen alueella Italiassa. Vuoden 2015 lopussa siellä oli 15 019 vakinaista asukasta. Urbinon historiallinen keskusta on merkittävä renessanssin kulttuurin muistomerkki ja Unescon maailmanperintökohde.
Urbino sijaitsee kukkulan rinteillä ja on säilyttänyt keskiaikaisia näkymiään varsin hyvin, joskin kukkulan juurella sijaitsevat laajat pysäköintialueet.
Vaatimaton roomalaiskaupunki, silloiselta nimeltään Urvinum Mataurense, nousi merkittäväksi 500-luvulla goottilaissotien aikana. Kaupungin aikaisempi nimi oli Urbinum.
Moninkertainen ratamoottoripyöräilyn maailmanmestari Valentino Rossi on syntynyt Urbinossa.
Aiheesta muualla

Kuvia tai muita tiedostoja aiheesta Urbino Wikimedia Commonsissa
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Pesaro e Urbinon maakunta
Acqualagna | Apecchio | Auditore | Barchi | Belforte all’Isauro | Borgo Pace | Cagli | Cantiano | Carpegna | Cartoceto | Fano | Fermignano | Fossombrone | Fratte Rosa | Frontino | Frontone | Gabicce Mare | Gradara | Isola del Piano | Lunano | Macerata Feltria | Mercatello sul Metauro | Mercatino Conca | Mombaroccio | Mondavio | Mondolfo | Monte Cerignone | Monte Grimano Terme | Monte Porzio | Montecalvo in Foglia | Monteciccardo | Montecopiolo | Montefelcino | Montelabbate | Montemaggiore al Metauro | Orciano di Pesaro | Peglio | Pergola | Pesaro | Petriano | Piagge | Piandimeleto | Pietrarubbia | Piobbico | Saltara | San Costanzo | San Giorgio di Pesaro | San Lorenzo in Campo | Sant’Angelo in Vado | Sant’Ippolito | Sassocorvaro | Sassofeltrio | Serra Sant’Abbondio | Serrungarina | Tavoleto | Tavullia | Urbania | Urbino | Vallefoglia
UTC+7.20

UTC+7.2+ on aikavyöhyke, joka on 7 tuntia ja 20 minuuttia UTC±0-aikavyöhykettä edellä. Se ei ole käytössä tällä hetkellä millään alueella, mutta se on ollut käytössä Malesiassa ja Singaporessa. Valtiot käyttivät kyseisestä aikavyöhykettä vuosien 1933–1941 välillä, jonka jälkeen ne siirtyivät käyttämään aikavyöhykettä UTC+7.30.
UTC+9.30

Koko vuoden ajan UTC+9:30:a käyttävät alueet kirkkaankeltaisella ja normaaliaikana käyttävät alueet oranssilla.
UTC+9.30 on aikavyöhyke, joka on 9 tuntia ja 30 minuuttia UTC±0-aikavyöhykettä edellä. Sitä käytetään vain Keski-Australiassa. Se on käytössä Pohjoisterritoriossa ympäri vuoden, ja Etelä-Australian osavaltiossa ja Broken Hillin kaupungissa normaaliaikana.
UTC+7.30

UTC+7.30 on aikavyöhyke, joka on 7 tuntia ja 30 minuuttia UTC±0-aikavyöhykettä edellä. Se ei ole käytössä tällä hetkellä millään alueella, mutta se on ollut käytössä Malesiassa ja Singaporessa. Singapore otti sen käyttöön vuonna 1941 ja Malesia vuonna 1942. Sekä Malesia että Singapore käyttivät Japanin aikaa toisen maailmansodan aikana. Kun Malesia päätti vuonna 1981 siirtyä käyttämään aikavyöhykettä UTC+8, päätti Singapore muuttaa myös aikavyöhykkeensä samaksi Malesian kanssa. Singaporessa muutos tehtiin 31. joulukuuta 1981 ja Malesia toukokuussa 1981.
Toukoraunikki

| Toukoraunikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Raunikit Gypsophila
Laji::  vaccaria
Kaksiosainen nimi
 Gypsophila vaccaria  (L.) Sm. 
Synonyymit
 Vaccaria hispanica (Mill.) Rauschert 
Katso myös
   Toukoraunikki Wikispeciesissä   Toukoraunikki Commonsissa 
Infobox OKVirheellinen NIMI-arvo: 
Toukoraunikki eli toukokukka (Gypsophila vaccaria, syn. Vaccaria hispanica, V. pyramidata, V. segetalis) on punakukkainen kohokkikasvilaji. Laji luokitellaan nykyisin raunikkeihin eli harsoraunikkeihin ja aiemmin se on ollut ainoana lajina toukokukkien Vaccaria suvussa.
Ulkonäkö ja koko

Yksivuotinen toukoraunikki kasvaa 25–60 senttimetriä korkeaksi. Koko kasvi on kalju. Sinivihreät, vastakkain kasvavat lehdet vaihtelevat muodoltaan suikeista puikeisiin ja ne ovat hertta- ja yhdistyvisiä. Pituudeltaan lehdet ovat 4–7 cm. Kukinto on harsu, monikukkainen kaksihaarainen viuhko. Kukan verhiö on ulkoverhiötön, pullea ja viisisärmäinen, särmät ovat siipipalteisia. Kukan teriö on 15–25 mm leveä, väriltään vaalean- tai tummanpunainen ja lisäteriötön. Emin vartaloita on kaksi. Suomessa toukoraunikki kukkii heinä-elokuussa. Hedelmä on neliliuskaisesti aukeava kota.
Levinneisyys

Toukoraunikki on alun perin kotoisin Etelä-Euroopasta Välimeren alueelta. Suomessa toukoraunikki on satunnainen uustulokas, jota on tavattu eri puolilta Etelä- ja Keski-Suomea Kemin korkeudelle saakka.
Elinympäristö

Pohjois-Euroopassa toukoraunikkia tavattiin aikaisemmin rikkakasvina etenkin kaurapelloissa. Nykyään lajia tavataan lähinnä tulokkaana erilaisilla joutomailla, kuten myllypaikoilla, satamissa, ratapihoilla ja kaatopaikoilla.
Käyttö

Toukoraunikin siemeniä myydään toisinaan kesäkukkasiemensekoituksissa.
Aiheesta muualla

Kasviatlas 2020: Toukoraunikin levinneisyys Suomessa.
ITIS: Vaccaria hispanica (englanniksi)
United States Department of Agriculture (USDA): Vaccaria hispanica (englanniksi)
Flora of China: Vaccaria hispanica (englanniksi)
Tus Airways

| Tus Airways |
| --- | --- |

 IATA: U8  –  ICAO: CYF 
Kutsukoodi:  TUS AIR
Perustettu:  2015
Laivaston koko:  5
Solmukohdat:  Lárnakan kansainvälinen lentoasema
Kotipaikka:   Lárnaka, Kypros
Kanta-asiakasohjelma:  Tus & Plus
Yhtiön sivut:  www.tusairways.com
Tus Airways (IATA: U8, ICAO: CYF, kutsukoodi: TUS AIR) on kyproslainen lentoyhtiö, jonka kotipaikka on Lárnaka. Yhtiö on perustettu kesäkuussa 2015 ja se aloitti lennot solmukohdastaan Lárnakan kansainväliseltä lentoasemalta helmikuussa 2016.
Historia

Tus Airways perustettiin kesäkuussa 2015 eurooppalaisten ja yhdysvaltalaisten sijoittajien tukemana. Se on ensimmäinen kyproslainen lentoyhtiö, joka on perustettu Cyprus Airwaysin lakkauttamisen jälkeen.
Tus Airways aloitti lentonsa 14. helmikutaa 2016 Lárnakasta Israeliin. Alussa yhtiö käytti yhtä Saab 340B ja yhtä Saab 2000 -lentokonetta. Heinäkuussa 2017 yhtiö osti ensimmäiset suihkukoneensa, kaksi Fokker 100 -konetta ja myöhemmin viisi Fokker 70 -konetta, jolloin laivaston lentokoneiden määräksi muodostui seitsemän. Heinäkuussa 2018 avattiin yhtiön kanta-asiakasohjelma "Tus & Plus".
Syyskuussa 2019 epäiltiin, että Tus Airways olisi lopettamassa toimintansa, mutta yhtiö kertoi aikovansa vain muuttua, eikä lopettaa. Yhtiö käyttää nykyään nimeä TUS Airways.
Laivasto

Yhtiön laivasto syksyllä 2022:
5 Airbus A320-200
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tus Airways
Käännös suomeksi
Valkeakosken kaupunginteatteri

Valkeakosken kaupunginteatteri
Valkeakosken kaupunginteatteri on Valkeakoskella toimiva teatteri.
Teatteri on toiminut eri muodoissa vuodesta 1909 lähtien, jolloin teatteritalo valmistui. Romanttista tyyliä edustavassa rakennuksessa on 228-paikkainen päänäyttämö ja 60-paikkainen pieni näyttämö. Talossa on myös 100-paikkainen kahvila.
Teatterilla on vuosittain kahdesta kolmeen uutta ensi-iltaa, ja ohjelmistoon sisältyy myös vierailunäytäntöjä ja kertaluonteisia tuotantoja. Teatterin Näyttelijäyhdistys järjestää lisäksi noin neljä kertaa vuodessa ohjelmallisia Cafe Teatro -iltoja, joissa on mukana sekä paikallisia esiintyjiä että muita tähtivieraita.
Teatteri panostaa paikallisen näyttämötaiteen osaamisen kehittämiseen ja järjestää kursseja muun muassa harrastajanäyttelijöille ja ääni- ja valoteknikoille. Teatteri tekee yhteistyötä myös Valkeakoski-opiston yhteydessä toimivan Teatteri-ilmaisun koulun kanssa. Koulu toteuttaa teatterissa vuosittain useita lapsille ja nuorille suunnattuja esityksiä.